CELEX: 32004Q0430(01)
Language: fi
Date: 2004-04-29 00:00:00
Title: Neuvoston säädös, annettu 29 päivänä huhtikuuta 2004, — Europolin talousarvioon sovellettavan varainhoitoasetuksen muuttamisesta

30.4.2004   
            
            
               FI
            
            
               Euroopan unionin virallinen lehti
            
            
               C 114/1
            
         
      NEUVOSTON SÄÄDÖS,
   annettu 29 päivänä huhtikuuta 2004,
   Europolin talousarvioon sovellettavan varainhoitoasetuksen muuttamisesta
   (2004/C 114/01)
   EUROOPAN UNIONIN NEUVOSTO, joka
   ottaa huomioon Euroopan poliisiviraston perustamisesta tehdyn yleissopimuksen (’Europol-yleissopimus’) (1) ja erityisesti sen 35 artiklan 9 kohdan ja 36 artiklan 6 kohdan,
   ottaa huomioon Europolin hallintoneuvoston lausunnon,
   ottaa huomioon yhteisen tilintarkastuskomitean lausunnon,
   sekä katsoo seuraavaa:
   
               1)
            
            
               On suotavaa muuttaa 4 päivänä lokakuuta 1999 annettua Europolin talousarvioon sovellettavaa varainhoitoasetusta (2) (’varainhoitoasetus’),
            
         
               2)
            
            
               Neuvosto vahvistaa yksimielisesti Europoliin sovellettavat varainhoitosäännöt sekä niihin tehtävät muutokset,
            
         ON ANTANUT TÄMÄN SÄÄDÖKSEN:
   1 artikla
   Muutetaan varainhoitoasetus seuraavasti:
   
               1)
            
            
               Korvataan 4 artikla seuraavasti:
               ”4 artikla
               1.   Tuloja ei voida periä eikä menoja maksaa muutoin kuin hyvittämällä tai veloittamalla ne jollekin talousarvion momentille.
               Menoihin ei voida sitoutua eikä niitä hyväksyä maksettavaksi siten, että hyväksytyt määrärahat ylitetään, sanotun kuitenkaan rajoittamatta 22 artiklan soveltamista.
               2.   Jäljempänä 13 ja 14 artiklan mukaisesti vahvistetussa henkilöstösuunnitelmassa on mainittava talousarvioon sisältyvien toimien lukumäärä. Johtaja voi kuitenkin ehdottaa hallintoneuvostolle henkilöstösuunnitelmaan tehtäviä muutoksia, jotka koskevat enintään kymmentä prosenttia hyväksytyistä toimista, palkkaluokkiin 1 ja 2 kuuluvia toimia lukuun ottamatta, edellyttäen, että:
               
                           a)
                        
                        
                           ne eivät vaikuta täyttä varainhoitovuotta vastaavien henkilöstömäärärahojen määrään
                        
                     
                           b)
                        
                        
                           ne eivät ylitä henkilöstötaulukossa myönnettyjen toimien kokonaismäärää.
                        
                     Hallintoneuvosto tekee ratkaisunsa yksimielisesti.
               3.   Osa-aikatyötarpeet voidaan kattaa palkkaamalla muuta henkilöstöä vahvistetuissa rajoissa.”
            
         
               2)
            
            
               Korvataan 6 artikla seuraavasti:
               ”6 artikla
               1.   Määrärahojen käytössä on noudatettava seuraavia sääntöjä:
               
                           a)
                        
                        
                           määrärahat, joita ei ole sidottu sen varainhoitovuoden lopussa, jonka talousarvioon ne on otettu, yleensä peruuntuvat;
                        
                     
                           b)
                        
                        
                           henkilöstön palkkoihin sekä lisiin ja korvauksiin tarkoitettuja määrärahoja ei voida siirtää;
                        
                     
                           c)
                        
                        
                           ne määrärahat, jotka vastaavat tammikuun 1 päivän ja joulukuun 31 päivän välillä asianmukaisesti tehdyistä maksusitoumuksista aiheutuvia ja 31 päivänä joulukuuta vielä suorittamatta olevia maksuja, siirretään ilman eri toimenpiteitä käytettäviksi seuraavan varainhoitovuoden aikana.
                        
                     2.   Poiketen siitä, mitä 1 kohdassa säädetään, johtaja voi ennen 31 päivää tammikuuta toimittaa hallintoneuvostolle asianmukaisesti perustellut pyynnöt sellaisten määrärahojen siirtämisestä seuraavalle varainhoitovuodelle, joita ei ollut sidottu 31 päivänä joulukuuta.
               Hallintoneuvosto päättää siirtämistä koskevista pyynnöistä viimeistään 1 päivänä maaliskuuta. Se tekee päätöksensä yksimielisesti.
               3.   Käyttämättömät tulot ja lahjoituksista sekä kolmansilta osapuolilta näiden puolesta suoritetusta työstä saadut, joulukuun 31 päivänä vielä käytettävissä olevat määrärahat (katso 3 artiklan 2 kohta) siirretään ilman eri toimenpiteitä.
               4.   Varainhoitovuodelta seuraavalle varainhoitovuodelle siirretyt määrärahat peruuntuvat, jos niitä ei ole sidottu sen varainhoitovuoden lopussa, jolle ne siirrettiin.
               5.   Ilman eri toimenpiteitä siirrettävien määrärahojen luettelo on toimitettava hallintoneuvostolle tiedoksi ennen 1 päivää maaliskuuta.
               6.   Siirrettyjen määrärahojen käyttöä seurataan talousarvion toteuttamiseksi kuluvan varainhoitovuoden tileissä erikseen alamomentti alamomentilta.”
            
         
               3)
            
            
               Korvataan 8 artikla seuraavasti:
               ”8 artikla
               1.   Jos talousarviota ei ole vahvistettu varainhoitovuoden alkaessa, menot, joiden peruste on hyväksytty viimeisessä asianmukaisesti vahvistetussa talousarviossa, voidaan suorittaa tässä artiklassa esitetyin edellytyksin. Menon perustetta on pidettävä viimeisessä asianmukaisesti vahvistetussa talousarviossa hyväksyttynä, jos menon kirjaaminen tiettyyn budjettikohtaan olisi ollut mahdollista vertailukohteena olevana varainhoitovuotena.
               2.   Maksaminen voidaan suorittaa kuukausittain talousarvion luvuittain enintään kahdestoistaosaan asti kaikista määrärahoista, jotka on hyväksytty edelliseksi varainhoitovuodeksi asianomaiseen lukuun, mikäli se on tarpeen Europolin oikeudellisten velvoitteiden täyttämiseksi.
               3.   Hallintoneuvosto voi johtajan pyynnöstä hallinnollisten tai operatiivisten tarpeiden perusteella hyväksyä samanaikaisesti kaksi tai useampia väliaikaisia kahdestoistaosia tai poikkeuksellisesti maksuja, vaikka oikeudellisia velvoitteita ei ole. Hallintoneuvosto tekee ratkaisunsa yksimielisesti.
               4.   Jäsenvaltioiden maksamista rahoitusosuuksista voidaan panna maksuun 1 kohdassa tarkoitetuissa olosuhteissa määrä, joka vastaa kolmea kahdestoistaosaa viimeisen asianmukaisesti vahvistetun talousarvion mukaisista rahoitusosuuksista.
               5.   Neuvosto voi johtajan pyynnöstä ja hallintoneuvoston lausunnon saatuaan taloudellisista syistä hyväksyä jäsenvaltioiden lisärahoitusosuuksien maksuunpanon. Hallintoneuvosto tekee tällöin päätöksensä yksimielisesti.”
            
         
               4)
            
            
               Korvataan 11 artikla seuraavasti:
               ”11 artikla
               1.   Johtaja laatii joka vuosi aikaisemman toimintaohjelman perusteella esityksen toimintaohjelmaksi, jossa esitetään Europolille suunniteltu toiminta ja kehitys seuraavana viitenä vuotena. Toimintaohjelman erottamaton osa on taloussuunnitelma, jossa esitetään toimintaohjelmassa suunniteltuihin vuosittaisiin toimiin tarpeelliseksi arvioidut rahoitusvarat ja henkilöstö.”
               2.   Toimintasuunnitelmaesitys annetaan käsiteltäväksi hallintoneuvostolle, joka tekee ratkaisunsa varainhoitokomitean lausunnon saatuaan. Hallintoneuvosto tekee päätöksensä yksimielisesti.”
            
         
               5)
            
            
               Korvataan 14 artikla seuraavasti:
               ”14 artikla
               1.   Talousarvioesityksen ja taloussuunnitelmaesityksen tueksi laaditaan selvitys, jossa on erityisesti:
               
                           a)
                        
                        
                           yleiskatsaus tavoitteista, joihin talousarviolla pyritään,
                        
                     
                           b)
                        
                        
                           selvitys toimista ja toteutettavista tavoitteista, joihin määrärahoja pyydetään, ottaen huomioon 2 artiklassa tarkoitetut periaatteet sekä 11 artiklassa säädetyn toimintaohjelman,
                        
                     
                           c)
                        
                        
                           selvitys esitysten perustana olevista oletuksista sekä euron ja rahaliittoon osallistumattomien jäsenvaltioiden kansallisten valuuttojen ja kolmansien maiden valuuttojen välisistä muuntokursseista,
                        
                     
                           d)
                        
                        
                           selvitys määrärahojen muutoksista eri varainhoitovuosien välillä.
                        
                     2.   Henkilöstön osalta talousarvioesityksen liitteeksi laaditaan myös työasiakirja, jossa on seuraavat tiedot:
               
                           a)
                        
                        
                           kutakin henkilöstöryhmää kohden sellainen yksityiskohtainen luettelo talousarvioon otetuista toimista ja talousarvioesityksen antamispäivänä täytettyinä olevien toimien määrästä, jossa osoitetaan toimien jakautuminen palkkaluokittain ja hallintoyksiköittäin,
                        
                     
                           b)
                        
                        
                           muutokset perusteleva lausunto, jos on ehdotettu henkilöstömäärän muutosta.”
                        
                     
         
               6)
            
            
               Korvataan 15 artikla seuraavasti:
               ”15 artikla
               Talousarvio jaetaan osastoihin, lukuihin ja momentteihin tulojen ja menojen laadun tai niiden käyttötarkoituksen mukaisesti kymmenysjärjestelmän mukaista luokittelua noudattaen.
               Talousarviossa on erilliset budjettikohdat kolmansien osapuolten rahoittamille toimille. Talousarviosta käyvät ilmi:
               
                           a)
                        
                        
                           tulotaulukon osalta:
                           
                                       —
                                    
                                    
                                       kyseisen varainhoitovuoden tulot,
                                    
                                 
                                       —
                                    
                                    
                                       edellisen varainhoitovuoden talousarvioon otetut tulot ja viimeisen päätetyn varainhoitovuoden todetut tulot,
                                    
                                 
                                       —
                                    
                                    
                                       asianmukainen selvitysosa jokaisesta tulopuolen budjettikohdasta.
                                    
                                 
                     
                           b)
                        
                        
                           menotaulukon osalta:
                           
                                       —
                                    
                                    
                                       asianomaista varainhoitovuotta varten avatut määrärahat, jotka on jaoteltu osastoihin, lukuihin ja momentteihin
                                    
                                 
                                       —
                                    
                                    
                                       edellistä päätettyä varainhoitovuotta varten avatut määrärahat, joihin lisätään seuraavaan varainhoitovuoteen siirretyt määrät samalla tavoin jaoteltuina,
                                    
                                 
                                       —
                                    
                                    
                                       asianmukainen selvitysosa jokaisesta alajaottelusta.
                                    
                                 Selvitysosat voivat sisältää rahoitusta koskevia tietoja:
                           
                                       —
                                    
                                    
                                       Europolin työohjelmaan sisältyvistä hankkeista,
                                    
                                 
                                       —
                                    
                                    
                                       kolmansille osapuolille suoritetuista palveluista,
                                    
                                 
                                       —
                                    
                                    
                                       kolmansien osapuolten osallistumisesta Europolin toimintaan.”
                                    
                                 
                     
         
               7)
            
            
               Korvataan 17 artikla seuraavasti:
               ”17 artikla
               1.   Johtaja voi siirtää:
               
                           —
                        
                        
                           kussakin luvussa korkeintaan 25 prosenttia määrärahojen kokonaismäärästä,
                        
                     
                           —
                        
                        
                           määrärahoja luvusta toiseen samassa osastossa määrärahojen kokonaismäärän lisäämiseksi jossain luvussa enintään 25 prosentilla.
                        
                     Näiden määrärahojen siirtojen johdosta ei kuitenkaan minkään palkkakustannuksia koskevan luvun sisältämä määrärahojen kokonaismäärä saa lisääntyä tai vähetä enemmän kuin kymmenen prosenttia.
               Johtajan on ilmoitettava hallintoneuvostolle asiasta kolme viikkoa ennen siirtojen tekemistä. Ilmoittamista koskeva määräaika voidaan kuitenkin lyhentää marraskuussa kahden viikon ja joulukuussa yhden viikon pituiseksi.
               2.   Johtaja voi esittää muita kuin 1 kohdassa säädettyjä määrärahojen siirtoja.
               Hallintoneuvosto päättää tällaisista siirtoesityksistä. Se tekee päätöksensä yksimielisesti.”
            
         
               8)
            
            
               Korvataan 19 artikla seuraavasti:
               ”19 artikla
               1.   Johtaja, joka on toiminnastaan vastuussa neuvostolle, toteuttaa Europol-yleissopimuksen 29 artiklan 3 kohdan mukaisesti talousarviota omalla vastuullaan ja tätä asetusta noudattaen sekä myönnettyjen määrärahojen rajoissa.
               Johtaja voi siirtää päätösvaltansa määrittämiensä ehtojen mukaisesti ja valtuutuksessa vahvistamissaan rajoissa, joista ilmoitetaan valtuutetulle, tilinpitäjälle, varainhoidon valvojalle, hallintoneuvostolle ja yhteiselle tilintarkastuskomitealle.
               2.   Johtaja raportoi talousarvion toteuttamisesta ja täytettyjen toimien lukumäärästä ja lajeista hallintoneuvostolle ja varainhoitokomitealle joka kolmas kuukausi.
               3.   Johtaja voi hallintoneuvoston ennakkosuostumuksella tarvittaessa tehdä sitoumuksia tuleville varainhoitokausille edellyttäen, että kyseiset sitoumukset liittyvät meneillään olevassa talousarviossa hyväksyttyihin toimiin ja koskevat:
               
                           a)
                        
                        
                           luonteeltaan jatkuvia hallinnollisia tarpeita,
                        
                     
                           b)
                        
                        
                           sopimuksia, joissa edellytetään pitkiä aikoja sopimuksen tekemisen ja toimittamisen välillä, tai
                        
                     
                           c)
                        
                        
                           hankintoja, joiden osalta maksut suoritetaan useiden vuosien aikana.”
                        
                     
         
               9)
            
            
               Korvataan 35 artikla seuraavasti:
               ”35 artikla
               1.   Jos varainhoidon valvoja kieltäytyy antamasta 25 artiklan 2 kohdassa, 26 artiklan 2 kohdassa, 26 artiklan 4 kohdassa, 27 artiklan 2 kohdassa, 29 artiklan 3 kohdassa tai 34 artiklan 2 kohdassa tarkoitettua hyväksymismerkintää, hänen on perusteltava kieltäytymisensä kirjallisessa ilmoituksessa, joka on toimitettava tilinpitäjälle, joka ilmoittaa kieltäytymisestä tulojen ja menojen hyväksyjälle.
               2.   Johtaja voi vahvistaa saatavaa koskevan ennakkoilmoituksen, perintämääräyksen, peruutusehdotuksen, menositoumuksen, maksumääräyksen tai ennakon, kun hyväksymismerkinnän antamisesta on kieltäydytty, paitsi jos kyse on siitä, että määrärahoja ei ole käytettävissä.
               Saatavaa koskevaa ennakkoilmoitusta, perintämääräystä, peruutusehdotusta, menositoumusta, maksumääräystä tai ennakkoa pidetään sen jälkeen asianmukaisesti tehtynä.
               Tilinpitäjän on ilmoitettava välittömästi tämän säännöksen soveltamisesta hallintoneuvostolle ja yhteiselle tilintarkastuskomitealle.”
            
         
               10)
            
            
               Korvataan 38 artikla seuraavasti:
               ”38 artikla
               1.   Johtaja panee rahoitusosuudet maksuun varainhoitovuodelle t vuoden t-1 joulukuun 1 päivään mennessä tai viimeistään kuukausi talousarvion vahvistamisen jälkeen sen mukaan, kumpi näistä ajankohdista on myöhäisempi.
               2.   Jollei 8 artiklasta muuta johdu, jäsenvaltioiden rahoitusosuudet on maksettava täysimääräisinä vuoden t maaliskuun 31 päivään mennessä tai viimeistään kuukausi rahoitusosuuksien maksuunpanon jälkeen sen mukaan, kumpi näistä ajankohdista on myöhäisempi.
               Maksut suoritetaan euroina tai rahaliittoon osallistumattomien jäsenvaltioiden osalta kansallisina valuuttoina.
               3.   Jäsenvaltion rahoitusosuuden siltä osalta, jota ei ole maksettu 2 kohdassa säädettyyn määräpäivään mennessä, peritään korkoa 57 artiklan 2 kohdassa tarkoitetuissa soveltamista koskevissa säännöissä määritettävän Euribor-koron (Euro Interbank Offered Rate) mukaan.
               Tämän säännöksen soveltamisesta on ilmoitettava hallintoneuvostolle.”
            
         
               11)
            
            
               Korvataan 40 artikla seuraavasti:
               ”40 artikla
               1.   Varainhoitovuodelle t 53 artiklan mukaisesti laaditun tulostilin perusteella ja soveltamalla vuoden t–2 todellisia bruttokansantulolukuja sellaisina kuin Euroopan komissio on ne kansallisina valuuttoina määritellyt, sekä saman vuoden keskikurssia, johtaja laskee uudelleen varainhoitovuodelle t tarvittavat jäsenvaltioiden rahoitusosuudet, jotta voitaisiin rahoittaa kyseisen vuoden todelliset menot ja siirrot seuraavalle varainhoitovuodelle.
               2.   Varainhoitovuoden t ylijäämän sekä vuoden t-2 alustavien ja todellisten bruttokansantulolukujen erojen huomioon ottamiseksi sovelletaan seuraavaa menettelyä:
               
                           a)
                        
                        
                           niiden jäsenvaltioiden osalta, joiden varainhoitovuoden t osalta todellisuudessa maksamat rahoitusosuudet ylittävät 1 kohdan mukaisesti tarvittavat rahoitusosuudet, liikaa maksettu määrä vähennetään varainhoitovuodelle t+2 maksuun pantavista rahoitusosuuksista;
                        
                     
                           b)
                        
                        
                           niiden jäsenvaltioiden osalta, joiden varainhoitovuoden t osalta todellisuudessa maksamat rahoitusosuudet alittavat 1 kohdan mukaisesti tarvittavat rahoitusosuudet, maksettava määrä pannaan maksuun yhdessä varainhoitovuoden t+2 osalta maksuun pantavien rahoitusosuuksien kanssa.
                        
                     3.   Sen vaikuttamatta, mitä 2 kohdassa sanotaan, jäsenvaltioiden varainhoitovuodelle t+2 maksuun pantavat rahoitusosuudet eivät voi ylittää kyseiseksi varainhoitovuodeksi talousarvioon varattua määrää.”
            
         
               12)
            
            
               Korvataan 41 artikla seuraavasti:
               ”41 artikla
               1.   Rakennusten ja irtaimen omaisuuden ostoa tai vuokraamista sekä palvelujen tarjoamista ja rakennusurakoita koskevat sopimukset on tehtävä kirjallisesti. Johtajan tai tulojen ja menojen hyväksyjän, joka olisi voinut tehdä ehdotuksen taustalla olevasta sitoumuksesta, on allekirjoitettava kyseiset sopimukset Europolin puolesta.
               2.   Lukuun ottamatta sopimuksia, jotka koskevat jo valmistuneen rakennuksen ostoa tai rakennuksen vuokraamista, sopimukset on tehtävä tarjouspyynnön esittämisen jälkeen.
               Sopimukset voidaan kuitenkin tehdä suoraan seuraavissa tapauksissa:
               
                           a)
                        
                        
                           jäljempänä 57 artiklan 2 kohdassa tarkoitetuissa soveltamista koskevissa säännöissä vahvistetuissa rajoissa,
                        
                     
                           b)
                        
                        
                           kun irtaimen omaisuuden ostoon tai vuokraamiseen, palvelujen tarjoamiseen tai rakennusurakoihin ei asian kiireellisyyden vuoksi voida soveltaa tarjouspyyntömenettelyn määräaikoja,
                        
                     
                           c)
                        
                        
                           kun tarjouspyyntömenettely ei tuota tulosta tai kun esitettyjä hintoja ei voida hyväksyä,
                        
                     
                           d)
                        
                        
                           kun teknisten, käytännön, turvallisuuteen liittyvien tai oikeudellisten syiden vuoksi vain tietty urakoitsija tai toimittaja voi tarjota tavaran tai palvelun,
                        
                     
                           e)
                        
                        
                           kun on kyse lisähankintoja, -palveluja tai -rakennustöitä koskevista sopimuksista, joita ei teknisistä syistä voida erottaa pääsopimuksesta.
                        
                     Näissä tapauksissa tarjouksia on pyydettävä ainakin viideltä eri toimittajalta, paitsi jos sopimuksen arvo ei ylitä 57 artiklan 2 kohdassa tarkoitetuissa soveltamista koskevissa säännöissä vahvistettua rajaa ja edellyttäen, että sopivia toimittajia on riittävä määrä.
               3.   Tarjouspyynnöt on pääsääntöisesti julkaistava kaikissa jäsenvaltioissa ja tarvittaessa kolmansissa maissa, sikäli kuin tämä on sopusoinnussa Euroopan unionin asiaan liittyvien tuotannonalojen kehittämisen kanssa. Tällaisten tarjouspyyntöjen julkaisemista voidaan kuitenkin rajoittaa, jos tiettyjen tavaroiden ja palvelujen osalta ei voida niiden määrän tai laadun vuoksi antaa yleistä tarjouspyyntöä.
               4.   Tarjouspyyntömenettelyt, sopimuksen tekemistä koskevat perusteet ja sopimusten tekemisen jälkeiset tarkistusmenettelyt määritetään ja niitä säännellään 57 artiklan 2 kohdassa tarkoitetuissa soveltamista koskevissa säännöissä edellyttäen, että sopimuksen tekemistä koskevat perusteet määritetään 44 artiklassa tarkoitettujen direktiivien säännöksiä vastaavasti.
               5.   Hallintoneuvoston on hyväksyttävä sopimukset, joiden arvo ylittää 57 artiklan 2 kohdassa tarkoitetuissa soveltamista koskevissa säännöissä säädetyn rajan.”
            
         
               13)
            
            
               Korvataan 46 artikla seuraavasti:
               ”46 artikla
               1.   Irtaimen omaisuuden myynnin tavoitteena on saada paras mahdollinen hinta.
               2.   Tulojen ja menojen hyväksyjän on laadittava ilmoitus tai pöytäkirja omaisuusluetteloon merkityn omaisuuden myynnistä tai luovuttamisesta ilman vastiketta, sen käytöstä poistamisesta, vuokraamisesta ulkopuoliselle ja varkauden tai muiden syiden vuoksi tapahtuneesta katoamisesta. Kyseinen ilmoitus tai pöytäkirja toimitetaan tilinpitäjälle, joka toimittaa sen varainhoidon valvojan varmennettavaksi.
               Ilmoituksessa tai pöytäkirjassa on todettava erityisesti Europolin henkilöstön jäsenen tai muun henkilön mahdollinen esinettä koskeva korvausvelvollisuus.
               3.   Henkilöstön jäsenet eivät saa hankkia Europolin myymää irtainta omaisuutta, lukuun ottamatta tapauksia, joissa myynti tapahtuu julkisena huutokauppana.
               4.   Irtaimen omaisuuden myyntimenettelyt on vahvistettava 57 artiklan 2 kohdassa tarkoitetuissa soveltamista koskevissa säännöissä.
               5.   Jos kiinteää omaisuutta tai suuria rakennelmia annetaan käytettäviksi korvauksetta, tästä on tehtävä sopimus, jonka varainhoidon valvoja hyväksyy. Kyseinen kiinteä omaisuus tai suuri rakennelma voidaan hyväksyä ainoastaan hallintoneuvoston ennakkohyväksynnän jälkeen. Hallintoneuvosto tekee päätöksensä yksimielisesti.”
            
         
               14)
            
            
               Korvataan 54 artikla seuraavasti:
               ”54 artikla
               1.   Sen lisäksi, että yhteinen tilintarkastuskomitea on vastuussa tilintarkastuksesta, sen on esitettävä asianmukaiset huomautuksensa käytetyistä kirjanpitomenetelmistä, moitteettomasta varainhoidosta ja yleisesti myös noudatettujen hallinnollisten menettelyjen rahoitusvaikutuksista.
               2.   Huomautukset, jotka yhteisen tilintarkastuskomitean mukaan on esitettävä Europol-yleissopimuksen 36 artiklan 3 kohdassa säädetyssä tarkastuskertomuksessa, on saatettava johtajan ja varainhoidon valvojan tietoon. Johtaja ja varainhoidon valvoja toimittavat yhteiselle tilintarkastuskomitealle vastauksensa kyseisiin huomautuksiin heti, kun se on käytännössä mahdollista.”
            
         
               15)
            
            
               Korvataan 55 artikla seuraavasti:
               ”55 artikla
               1.   Yhteinen tilintarkastuskomitea antaa kertomuksensa edellisen varainhoitovuoden tileistä viimeistään lokakuun 31 päivänä. Kertomus toimitetaan hallintoneuvostolle, johtajalle ja varainhoidon valvojalle.
               Komitean on kertomuksessaan selvitettävä suoritetun tilintarkastuksen laajuus ja luonne sekä esitettävä huomautuksensa tileistä ja taseesta sekä lyhyt arvio Europolin varainhoidosta.
               Johtaja ja varainhoidon valvoja voivat, heti kun se on käytännössä mahdollista, toimittaa tarkastuskertomusta koskevat lausuntonsa hallintoneuvostolle ja yhteiselle tilintarkastuskomitealle.
               2.   Hallintoneuvosto käsittelee kertomusta varainhoitokomitean lausunnon pohjalta heti kun se on käytännössä mahdollista, ja laatii neuvostolle suosituksen vastuuvapauden myöntämisestä johtajalle talousarvion toteuttamisesta.
               Hallintoneuvoston laadittua suosituksensa yhteinen tilintarkastuskomitea toimittaa neuvostolle Europol-yleissopimuksen 36 artiklan 3 kohdan mukaisesti kertomuksensa sekä huomioon otetut johtajan ja varainhoidon valvojan lausunnot.
               Neuvosto päättää vastuuvapauden myöntämisestä Europol-yleissopimuksen 36 artiklan 5 kohdan mukaisesti seuraavan vuoden huhtikuun 30 päivään mennessä.
               3.   Vastuuvapausmenettelyn aikataulu täsmennetään 57 artiklan 2 kohdassa tarkoitetuissa soveltamista koskevissa säännöissä.
               4.   Johtajan on toteutettava kaikki toimenpiteet, jotka ovat tarpeen vastuuvapautta koskevassa päätöksessä esitettyjen huomautusten johdosta.
               5.   Varainhoidon valvojan on otettava huomioon vastuuvapautta koskevassa päätöksessä esitetyt huomautukset.”
            
         2 artikla
   Tämä säädös tulee voimaan sitä päivää seuraavana päivänä, jona se annetaan.
   3 artikla
   Tämä säädös julkaistaan Euroopan unionin virallisessa lehdessä.
   
      Tehty Luxemburgissa 29 päivänä huhtikuuta 2004.
      
         
            Neuvoston puolesta
         
         
            Puheenjohtaja
         
         M. McDOWELL
         
      
   
   
      (1)  EYVL C 316, 27.11.1995, s. 2, yleissopimus sellaisena kuin se on viimeksi muutettuna 27. marraskuuta 2003 tehdyllä pöytäkirjalla (EUVL C 2, 6.1.2004, s. 3).
   
      (2)  EYVL C 312, 29.10.1999, s. 1.